	
	
	



Piegādes līgums
“Mobilo tālruņu iegāde un remonts”


Līguma parakstīšanas datums ir pēdējā pievienotā droša elektroniskā paraksta laika zīmoga datums, Rīgā

 Rīgas valstspilsētas pašvaldības aģentūra “Rīgas digitālā aģentūra”, tās […] (turpmāk – Pasūtītājs), no vienas puses un 
SIA “Bīstamie Sakari”, vienotais reģistrācijas numurs: 40003728850, juridiskā adrese: Ķekavas nov., Baloži, Kūdras iela 2, LV-2112, kuru pamatojoties uz […], (turpmāk – Piegādātājs), no otra puses,
(turpmāk kopā – Puses, katrs atsevišķi – Puse), 
ievērojot atklāta konkursa “Mobilo tālruņu iegāde un remonts” (identifikācijas Nr. CAIP 2024/69) rezultātus, 
noslēdz līgumu (turpmāk – Līgums) par sekojošo:
1. LĪGUMA PRIEKŠMETS
1.1. Pasūtītājs pērk, bet Piegādātājs pārdod un piegādā mobilos telefonus (turpmāk – Prece), nodrošina tās garantiju un sniedz remonta pakalpojumu (turpmāk – Pakalpojums) atbilstoši Līguma 1.pielikumam “Tehniskā specifikācija/tehniskais piedāvājums” (turpmāk – Tehniskā specifikācija), un Līguma 2.pielikumam “Finanšu piedāvājums” (turpmāk – Finanšu piedāvājums) noteiktajām prasībām.
1.2. Piegādātājs pārdod un piegādā Preces un sniedz Pakalpojumu saskaņā ar Latvijas Republikā spēkā esošiem normatīvajiem aktiem.
1.3. Pasūtītājs Preces un Pakalpojumu pasūta pēc nepieciešamības un atbilstoši savām vajadzībām. Pasūtītājam nav pienākums Līguma darbības laikā iegādāties Preci vai Pakalpojumu no visām Tehniskā specifikācija norādītajām pozīcijām. 
1.4. Līguma darbības laikā, saskaņojot ar Pasūtītāju, Piegādātājs ir tiesīgs aizstāt un papildināt Preci ar citu Preci, kura pilnībā atbilst vai ir labāka par Tehniskās specifikācijas noteikto, iepriekš iesniedzot Pasūtītājam piedāvātās tehnikas ražotāja izdotus tehniskos aprakstus un dokumentāciju, ar kuru tiek pierādīta piedāvāto iekārtu tehnisko parametru atbilstība Tehniskās specifikāciju prasībām attiecībā uz katru no tehniskās specifikācijas punktiem.
1.5. Tehniskās specifikācijas 1.punkta piemērošanas gadījumā iekārtas piederība noteiktai iekārtu grupai vērtējama izrietoši no iekārtas funkcionālajām priekšrocībām un to kvalitatīvajiem rādītājiem, pieņemot, ka iekārta atbilst tai iekārtu grupai, kurā ir viszemākās noteiktās funkcionālās prasības un to kvalitatīvie rādītāji un kurā visas minimālās prasības ir izpildītas vienlaikus.
2. LĪGUMA SPĒKĀ ESAMĪBA
2.1. Līgums stājas spēkā no tā abpusējas parakstīšanas dienas. Līguma darbības laiks nepārsniedz 48 (četrdesmit astoņus) mēnešus, kas sadalīts 4 (četros) posmos pa 12 (divpadsmit) mēnešiem katrs (turpmāk – Posms).
2.2. Pasūtītājs ne vēlāk kā 1 (vienu) mēnesi pirms katra Posma beigām, ņemot vērā Pasūtītāja finansējuma pieejamību un apjomu, vienpusēji rakstveidā paziņo Piegādātājam par Līguma darbības termiņa pagarinājumu uz nākamo Posmu, bet, ja šāds paziņojums netiek nosūtīts, uzskatāms, ka Līguma darbības termiņš netiek pagarināts un izbeidzas attiecīgā Posma pēdējā dienā.
2.3. Ja Līguma darbības termiņā (Līguma 2.1. punkts) nav apgūta Līguma kopējā summa, Pusēm rakstveidā vienojoties ir tiesības pagarināt Līguma termiņu par 12 (divpadsmit) mēnešiem (nepārsniedzot Publisko iepirkumu likuma 60.panta ceturtajā daļā noteikto periodu) vai, ja tas iestājas agrāk, līdz brīdim, kad apgūta Līguma kopējā summa.
2.4. Pasūtītājs ir tiesīgs pasūtīt Preci un Pakalpojumu no Piegādātāja Līguma darbības laikā vai visu pasūtījumu summa sasniedz Līguma 3.1. punktā noteikto Līguma kopējo summu, ņemot vērā, kurš no nosacījumiem iestājas pirmais.
3. LĪGUMA SUMMA UN NORĒĶINU KĀRTĪBA
3.1. [bookmark: _Hlk124266718]Līguma kopējā summa ir Līguma kopsumma ir EUR 250 000.00 (divi simti piecdesmit tūkstoši euro), bez pievienotās vērtības nodokļa (turpmāk – PVN). Papildu Finanšu piedāvājumā noteiktai cenai Pasūtītājs maksā PVN Latvijas Republikas spēkā esošajos normatīvajos aktos noteiktajā apmērā.
3.2. [bookmark: _Hlk124266748]Pasūtītājam nav pienākums un Piegādātājs nevar prasīt vai paļauties, ka Līguma izpildes ietvaros tiks izlietota visa norādītā Līguma kopējā summa.
3.3. Piegādātāja noteiktā cena Precei, kas ir norādīta attiecīgā Piegādātāja Finanšu piedāvājumā, nevar tikt paaugstināta Līguma darbības laikā. Finanšu piedāvājumā ir noteikta Piegādātajam maksimālā pieļaujamā cena Precei. Piegādātājs nevar piegādāt Preci, kas pārsniedz maksimālo pieļaujamo cenu. Piegādātājs var piedāvāt cenu par Preci, kas ir mazāka par maksimālo pieļaujamo cenu, ņemot vērā tirgus vērtību.
3.4. Apmaksa tiek veikta par kvalitatīvi veiktu un Līguma atbilstošu Preces piegādi vai Pakalpojumu.
3.5. [bookmark: _Hlk124266951]Preces un Pakalpojuma cenā ir ietvertas visas izmaksas, kas saistītas ar Preces vai Pakalpojuma vērtību, piegādi, tehniskas, programatūras, darbaspēka un transporta izdevumiem, garantijas nodrošināšanu, nodokļiem (izņemot PVN), nodevām, nepieciešamo atļauju iegūšanu no trešajām personām un visas citas ar Preces piegādes savlaicīgu un kvalitatīvu izpildi saistītās izmaksas. 
3.6. Katra Puse sedz savas izmaksas, nodevas, komisijas maksas un izdevumus, kas radušies saistībā ar jebkuru līdzekļu pārskaitīšanu otrai Pusei saskaņā ar Līgumu.
3.7. Pasūtītājs samaksu par Preci veic 21 (divdesmit viens) dienu laikā pēc preču pavadzīmes - rēķina vai pieņemšanas-nodošanas akta abpusējas parakstīšanas un rēķina saņemšanas dienas. 
3.8. Piegādātājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana”, sadaļā “Rēķinu iesniegšana” norādītajai informācijai par elektroniskā rēķina formātu;
3.9. Rēķina formāts un iesniegšanas kārtība:
3.9.1. elektroniskos rēķinus apmaksai Piegādātājs iesniedz Pasūtītājam, izvēloties  vienu no šādiem rēķina piegādes kanāliem:
3.9.1.1. izveido programmatūru drošai datu apmaiņai starp Piegādātāja norēķinu sistēmu un pašvaldības vienoto informācijas sistēmu;
3.9.1.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu;
3.9.1.3. izmanto Web formas portālā www.eriga.lv, sadaļā “Rēķinu iesniegšana” manuālai rēķinu ievadei.
3.10. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
3.11. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
3.12. Ja Piegādātājs ir iesniedzis nepareizi aizpildītu, Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
3.13. Maksājums ir izdarīts brīdī, kad Pasūtītājs ir veicis maksājumu no sava bankas konta uz Piegādātāja Līgumā norādīto bankas kontu.
3.14. Sagatavojot rēķinus, Piegādātājs kā saņēmēju norāda Rīgas valstspilsētas pašvaldību (rekvizīti: adrese – […] un Pasūtītāja Līguma reģistrācijas numuru.
3.15. Pasūtītājs apmaksā Piegādātāja iesniegto rēķinu. Pasūtītājam ir tiesības ieturēt Piegādātājam piemērotos līgumsodus no Piegādātāja izmaksājamām summām.
4. LĪGUMA IZPILDES NOTEIKUMI
4.1. Pasūtītāja pilnvarotā persona pasūta Preci un Piegādātājs bez maksas piegādā to Pasūtītājam atbilstošā iepakojumā (ar attiecīgu norādi par tā saturu) saskaņā ar Tehnisko specifikāciju.
4.2. Pasūtītājs pasūta pakalpojumu pēc nepieciešamības Tehniskajā specifikācijā noteiktajā kārtībā. Piegādātājs veic Pakalpojumu Tehniskajā specifikācijā noteiktajā termiņā vai termiņā, par kuru ir vienojušās Līguma pilnvarotās personas. 
4.3. Pasūtītājs ir tiesīgs pasūtīt Preci vairākās daļās Līguma darbības laikā.
4.4. Piegādātājs nodrošina Preces atbilstību Preces ražotāja standartiem, ko apliecina ar Preces ražotāja atbilstības sertifikātu. Piegādātājs pēc Pasūtītāja pieprasījuma iesniedz Pasūtītājam Preces ražotāja sertifikāta kopiju vai uzrāda sertifikāta oriģinālu.
4.5. Piegādātājs apņemas piegādāt Preci atbilstoši Pasūtītāja vajadzībai gan apjoma, gan sortimenta ziņā un nodrošināt Pasūtītājam nepieciešamo atbilstošas kvalitātes Pakalpojumu. Ierobežojums, kas pastāv Pasūtītājam pasūtot Preci vai Pakalpojumu, ir Līguma kopējā summa, t.i., Preces kopīgā piegādes un sniegto Pakalpojumu vērtība nedrīkst pārsniegt Līguma 3.1.punktā noteikto Līguma kopsummu.
4.6. Piegādātājs piegādā Preci […], Rīgā ne vēlāk kā 20 (divdesmit) dienu laikā no Pasūtītāja pasūtījuma izdarīšanas dienas. 
4.7. Piegādātājs apņemas piegādāt Preci ražotāja oriģinālajā iepakojumā.
4.8. Preces pilnīgu un atbilstošu piegādi apliecina Pušu pilnvarotās personas, parakstot preču pavadzīmi–rēķinu, bet sniegtā Pakalpojuma izpildi – pieņemšanas-nodošanas akts, kas ir pamats rēķina sagatavošanai. 
4.9.       Līdz Preces nodošanai Pasūtītājam visus ar Preces kvalitāti, tās pasliktināšanos un ar bojāeju saistītos riskus uzņemas Piegādātājs.
4.10.       Pasūtītāja pilnvarotā persona, konstatējot saņemtās Preces vai sniegtā Pakalpojuma neatbilstību spēkā esošajiem normatīvajiem aktiem vai šajā Līgumā noteiktajām prasībām (kvalitātes, kvantitātes u.c. neatbilstības), nosūta Piegādātāja pilnvarotajai personai pretenziju.
4.11. Piegādātājs novērš piegādātās Preces trūkumus ne ilgāk kā 3 (trīs) darba dienu laikā no Pasūtītāja pretenzijas saņemšanas brīža un piegādā Pasūtītājam atbilstošu Preci vai sniedz atbilstošu Pakalpojumu.
4.12. Preces kvalitātes trūkumu gadījumā to novēršana ir nekvalitatīvās Preces nomaiņa pret citu līdzvērtīgu, bet kvalitatīvu Preci. Pakalpojuma kvalitātes trūkumu gadījumā to novēršana ir šīs iekārtu darbspējas atjaunošana pilnā apjomā.
4.13. Ja pēc Pakalpojuma pieņemšanas izpildei, Piegādātājs konstatē, ka tā pienācīgai izpildei ir nepieciešams veikt citus – ar Piegādātāju nesaskaņotus remontdarbus, Piegādātājs izpilda nepieciešamos remontdarbus, darbu apjomus un izmaksas iepriekš saskaņojot ar Pasūtītāju.
4.14. Līguma spēkā esamības laikā, saskaņojot ar Pasūtītāju, Piegādātājs ir tiesīgs aizstāt un papildināt Preci ar citu Preci, kura pilnībā atbilst vai ir labāka par Līguma pielikumā noteikto, iepriekš iesniedzot Pasūtītājam piedāvātās tehnikas ražotāja izdotus tehniskos aprakstus un dokumentāciju, ar kuru tiek pierādīta piedāvāto iekārtu tehnisko parametru atbilstība Tehniskajā specifikācijā noteiktām prasībām attiecībā uz katru no Tehniskās specifikācijas punktiem.
5. PREČU GARANTIJAS
5.1. Visai piegādātajai Precei ir Tehniskajā specifikācijā norādītās garantijas, kas nav mazākas par 24 (divdesmit četriem) mēnešiem. Garantijas laiku sāk skaitīt ar brīdi, kad abas Puses ir parakstījušas preču pavadzīmi-rēķinu.
5.2. Ja garantijas termiņa laikā Pasūtītājs konstatē, ka Prece nesaglabā pienācīgu kvalitāti un to lietošanas īpašības (turpmāk – Defekti), tad Pasūtītājs rakstiski  paziņo to Piegādātājam.
5.3. Ja Preču garantijas laikā atklājas Preču bojājumi, kas nav radušies Preču nepareizas lietošanas rezultātā, Pasūtītāja pilnvarotā persona sagatavo pretenziju un elektroniski nosūta Piegādātāja pilnvarotajai personai.
5.4. Piegādātāja pienākums ir 10 (desmit) darba dienu laikā no Līguma 5.3. punktā minētās pretenzijas nosūtīšanas dienas, par saviem līdzekļiem novērst Preču bojājumus, nepieciešamības gadījumā, tās apmainot pret līdzvērtīgām vai augstākas kvalitātes vai tehniskā līmeņa Precēm. Uz Preces bojājuma novēršanas laiku, pēc Pasūtītāja pieprasījuma, Piegādātājs nodrošina atbilstošu maiņas iekārtu. 
5.5. Piegādātājam nav pienākums apmainīt Preci, kurai konstatēti Defekti, kas radušies tāpēc, ka Pasūtītājs nav ievērojis Piegādātāja iesniegto Preces lietošanas instrukciju un uzglabāšanas noteikumus 
5.6. Ja Defekti konstatēti līdz Preču samaksas dienai, Pasūtītājs nodod Preci Piegādātājam atpakaļ to saņemšanas vietā un tiek noformēts jauna preču pavadzīme–rēķins, kurā tiek norādīta tikai attiecīgā Prece. Preces apmaksas termiņš tiek skaitīts no pavadzīmes-rēķina parakstīšanas dienas. 
5.7. Garantijas saistības ir spēkā ar nosacījumiem, ja Pasūtītājs ievēro Preču ekspluatācijas noteikumus.

6. PUŠU TIESĪBAS UN PIENĀKUMI
6.1. Pasūtītāja tiesības:
6.1.1. neparakstīt preču pavadzīmi–rēķinu vai pieņemšanas-nodošanas aktu, ja Prece vai Pakalpojums nav atbilstošs Līgumam vai Pasūtītāja pasūtījumam;
6.1.2. pieprasīt, lai Piegādātājs novērš Pasūtītāja konstatētās nepilnības par saviem līdzekļiem un Pasūtītāja noteiktajos termiņos.
6.2. Pasūtītāja pienākumi:
6.2.1. veikt maksājumu par Preci Līguma noteiktajā termiņā un apmērā;
6.2.2. pieņemt Preci un Pakalpojumu, kas atbilst pasūtījumam un Līgumam.
6.3. Piegādātāja tiesības:
6.3.1. saņemt samaksu par piegādāto Preci un sniegto Pakalpojumu saskaņā ar Līgumu un Pasūtītāja pasūtījumu;
6.3.2. saņemt no Pasūtītāja nepieciešamo informāciju Līguma izpildē.
6.4. Piegādātāja pienākumi:
6.4.1. novērst Preces vai Pasūtījuma neatbilstību Pasūtītāja pasūtījumam;
6.4.2. garantēt piegādātās Preces vai sniegtā Pakalpojuma atbilstību Līguma, pasūtījuma prasībām, garantēt Pakalpojuma un Preces kvalitāti un garantijas nodrošināšanu no Preces pieņemšanas brīža;
6.4.3. savlaicīgi informēt Pasūtītāju par Līguma izpildes gaitu un par iespējamiem vai paredzamiem kavējumiem Līguma izpildē;
6.4.4. nodot Līguma izpildi apakšuzņēmējiem tikai saskaņojot ar Pasūtītāju. Piegādātājs atbild par apakšuzņēmēju sniegto pakalpojumu.
6.4.5. informēt Pasūtītāju 2 (divu) darba dienu laikā par atklātajām Preces ievainojamībām, to novēršanas pasākumiem un termiņiem.

7. PUŠU ATBILDĪBA
7.1. [bookmark: _Toc421106372]Puses ir materiāli atbildīgas par zaudējumiem, kas tās prettiesiskas rīcības dēļ, Līguma darbības laikā nodarīts otrai Pusei vai trešajām personām. Neviena no Pusēm nav atbildīga par zaudētiem ieņēmumiem, atrauto peļņu vai jebkādiem nejaušiem zaudējumiem, kas radušies otrai Pusei.
7.2. Katra Puse atbild par Līguma neizpildi un nepienācīgu izpildi Latvijas Republikas normatīvajos aktos un Līgumā  noteiktajā kārtībā.
7.3. Ja Piegādātājs nepiegādā Pasūtītājam Preci pielīgtajos termiņos, tas nesaņem samaksu 0,1% (viena desmitā daļa procenta) apmērā no nepiegādātās Preces summas par katru nokavēto darba dienu, bet ne vairāk par 10% (desmit procenti) no nepiegādātās Preces summas. Šīs soda sankcijas piemērojamas, ja Puses nav vienojušās par piegādes termiņa maiņu. 
7.4. Ja Pasūtītājs nesamaksā Piegādātājam Līgumā paredzētajos termiņos, tas maksā Piegādātājam līgumsodu 0,1% (viena desmitā daļa procenta) apmērā no laikā nesamaksātās summas par katru nokavēto dienu, bet ne vairāk par 10% (desmit procenti) no laikā nesamaksātās summas. Šīs soda sankcijas piemērojamas, ja Puses nav vienojušās par apmaksas grafika maiņu.  
7.5. Ja Piegādātājs nenodrošina Preces bojājumu pieteikumu pieņemšanu Tehniskajā specifikācijā noteiktajā kvalitātē, Piegādātājs maksā Pasūtītājam līgumsodu 20 euro (divdesmit  euro un 00 centi) apmērā par katru šādu gadījumu, bet ne vairāk par 10% (desmit procenti) no laikā nesamaksātās summas. 
7.6. Ja Piegādātājs nenodrošina Preces bojājumu novēršanu Tehniskajā specifikācijā noteiktajā termiņā, Piegādātājs maksā Pasūtītājam līgumsodu 1% (viena procenta) apmērā no bojātās Preces sākotnējās vērtības par katru nokavēto darba dienu, bet ne vairāk par 10% (divdesmit procenti) no Preces sākotnējās vērtības.
7.7. Ja Piegādātājs vai tā piesaistītie apakšuzņēmēji, vai piesaistīto apakšuzņēmēju personāls pārkāpj Līguma 10.sadaļā noteiktās konfidencialitātes prasības, tad Pasūtītājam ir tiesības prasīt Piegādātājam maksāt un Piegādātājs maksā Pasūtītājam līgumsodu 1000 euro (tūkstots euro un 00 centi) par katru atsevišķu šādu pārkāpuma gadījumu
7.8. Līguma 7.3.apakšpunktā minētā līgumsoda piemērošanas gadījumā Pasūtītājs, veicot rēķina apmaksu, pārskaita Piegādātājam summas starpību, kas rodas starp rēķinā norādīto summu un piemērotā līgumsoda apmēru. 
7.9. Līguma 7.4.apakšpunktā minēto līgumsodu Pasūtītājs maksā kopā ar termiņā maksājamo kārtējo summu pēc pirmā pamatotā Piegādātāja pieprasījuma. 
7.10. Soda sankciju piemērošana neatbrīvo Puses no Līgumā noteikto saistību izpildes pilnā apmērā.
7.11. Piegādātājs par savu apakšuzņēmēju un tā personāla rīcību Līguma ietvaros atbild kā par savu.

8. PUŠU PĀRSTĀVJU UN SADARBĪBAS NOTEIKUMI
8.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
8.1.1. Pasūtītāja pilnvarotā persona: Rīgas valstspilsētas pašvaldības aģentūras “Rīgas digitālā aģentūra” Mārtiņš Jorens, tālr. […]
8.1.2. Piegādātāja pilnvarotā persona: Didzis Nainišs tālr. […]
8.2. Pasūtītāja pilnvarotai personai ir šādas tiesības:
8.2.1. veikt Preces vai Pakalpojuma pasūtījumu, saskaņojot piegādes laiku un vietu;
8.2.2. pārbaudīt un parakstīt pieņemšanas – nodošanas aktu un preču pavadzīmi – rēķinu;
8.2.3. pārbaudīt piegādātās Preces un sniegtā Pakalpojuma atbilstību Līgumam un pasūtījumam (t.sk. kvantitatīvo un kvalitatīvo atbilstību);
8.2.4. pieteikt nekvalitatīvas Preces un Pakalpojuma defektu novēršanu un parakstīt attiecīgos dokumentus;
8.2.5. dot Piegādātājam saistošus norādījumus par Preces piegādi, ar nosacījumu, ka tie nav pretrunā ar Līguma vai normatīvo aktu noteikumiem;
8.2.6. pieteikt pretenzijas par Līguma saistību pienācīgu neizpildi;
8.2.7. risināt jautājumus, kas saistīti ar Līguma nekvalitatīvu izpildi;
8.2.8. risināt citus organizatoriskos jautājumus, kas saistīti ar Līguma izpildi. 
8.3. Piegādātāja pilnvarotai personai ir šādas tiesības:
8.3.1. parakstīt pieņemšanas – nodošanas aktu un preču pavadzīmi – rēķinu;
8.3.2. pieteikt pretenzijas par Līguma saistību pienācīgu neizpildi;
8.3.3. risināt jautājumus, kas saistīti ar nekvalitatīvu Līguma izpildi;
8.3.4. risināt citus organizatoriskus jautājumus, kas saistīti ar Līguma izpildi. 
8.4. Pilnvarotās personas, veicot savstarpējo saraksti, izmanto Līguma 8.1.apakšpunktā minētos rekvizītus (tālruņu numurus un e-pasta adreses).
8.5. Ja Līguma izpildes laikā tiek nomainīta pilnvarotā persona attiecīgā Puse par to nekavējoties rakstiski informē otras Puses pilnvaroto personu. Šādā gadījumā atsevišķi Līguma grozījumi nav jāveic.
8.6. Puses nosūtītie paziņojumi, pretenzijas un cita saistoša informācija Līguma izpildē ir uzskatāma par paziņotu otrai Pusei Paziņošanas likumā noteiktajos termiņos.
8.7. Pilnvarotajām personām nav tiesību veikt labojumus vai izdarīt grozījumus Līgumā vai tā pielikumos.  

9. APAKŠUZŅĒMĒJA PIESAISTE UN NOMAIŅA
9.1. Līguma izpildē Piegādātāja piesaistītie apakšuzņēmēji, ja tādi tiek piesaistīti ir norādīti Līguma 3. pielikumā “Līguma izpildē iesaistīto apakšuzņēmēju saraksts”.
9.2. Piegādātājs nav tiesīgs bez saskaņošanas ar Pasūtītāju veikt Līgumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt apakšuzņēmēja viedokli par nomaiņas iemesliem.
9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
	
	


9.3.1. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
9.3.2.  tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu un Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Piegādātāj atsaucies, apliecinot savu atbilstību Iepirkuma nolikumā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
9.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro (desmit tūkstoši euro un 00 centi), atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
9.3.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam. Lēmumu par apakšuzņēmēju nomaiņu vai jaunu apakšuzņēmēju iesaistīšanu Līguma izpildē Pasūtītājs pieņem iespējami īsā laikā, bet ne vēlāk kā 5 (piecu) darba dienu laikā pēc tam, kad Piegādātājs ir iesniedzis visu informāciju un dokumentus, kas nepieciešami lēmuma pieņemšanai, šajā gadījumā neveicot grozījumus Līgumā.
9.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.7. Pasūtītājs lēmumu par Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē pieņem iespējami īsā laikā, bet ne vēlāk kā 5 (piecu) darba dienu laikā pēc tam, kad Piegādātājs ir iesniedzis visu informāciju un dokumentus, kas nepieciešami lēmuma pieņemšanai, šajā gadījumā neveicot grozījumus Līgumā.


10. KONFIDENCIALITĀTE
10.1. Konfidenciāla informācija nozīmē informāciju, ko Pasūtītājs nodod (pirms vai pēc Līguma parakstīšanas datuma) Piegādātājam rakstiski, mutiski vai jebkādā citā formā un kas ietver visa veida analīzes, kompilācijas, piezīmes, izpētes, protokolus un citus dokumentus, kas satur vai atspoguļo, vai kas atvasināti no šādas informācijas, kā arī tehniska, komerciāla un jebkāda cita rakstura informācija par Pasūtītāja darbību, kas kļuvusi Piegādātājam pieejama Līguma izpildes gaitā, bet kas neietver šādu informāciju:
10.1.1. informāciju, ko Pasūtītājs rakstiski apstiprina, ka tā nav konfidenciāla informācija; vai
10.1.2. ja Piegādātājs var pierādīt, ka konfidenciālā informācija jau bija tā rīcībā vai bija tam zināma (jo tas to lietoja vai tā bija saglabāta tā datnēs, datoros vai citos ieraksta medijos) pirms tās saņemšanas no Pasūtītāja un ka Piegādātājs to neieguva no Pasūtītāja, ievērojot konfidencialitātes pienākumu; vai
10.1.3. informāciju Piegādātājs izstrādāja pats vai tā tika izstrādāta Piegādātāja neatkarīgi no šī Līguma.
10.2. Ievērojot Līguma 10.1. un 10.3.apakšpunktu, Piegādātāja pienākums ir:
10.2.1. vienmēr glabāt saņemto konfidenciālo informāciju un neatklāt to citām personām; un
10.2.2. nodrošināt, ka Piegādātāja amatpersonas, darbinieki un pārstāvji neatklāj citām personām konfidenciālu informāciju, izņemot gadījumus, kad Pasūtītājs izdod rakstisku atļauju.
10.3. Piegādātājs bez rakstiska saskaņojuma saņemšanas no Pasūtītāja ir tiesīgs atklāt konfidenciālo informāciju šādos gadījumos:
10.3.1. informācija, kas Piegādātājam saprātīgi ir vajadzīga, pildot tā saistības saskaņā ar šo Līgumu, ieskaitot konfidenciālas informācijas atklāšanu Piegādātāja darbiniekiem,  pārstāvjiem, amatpersonām tādā mērā, lai nodrošinātu Piegādātāja pienākumu izpildi saskaņā ar šo Līgumu;
10.3.2. atklāt konfidenciālu informāciju saviem aizdevējiem vai apdrošināšanas konsultantiem, bet tikai tādā apmērā, cik tas ir saprātīgi nepieciešams, lai varētu pieņemt lēmumu par piedāvājumu;
10.3.3. atklāt konfidenciālu informāciju, kuru pieprasa valsts vai pašvaldību iestādes, kurām šādas tiesības ir noteiktas Latvijas Republikas normatīvajos aktos;
10.3.4. ja konfidenciālā informācija kļuvusi pieejama plašākai sabiedrībai, un tas ir noticis ne tādēļ, ka būtu pārkāpts konfidencialitātes pienākums, pieņemot, ka šādā gadījumā konfidenciāla informācija tiek atklāta labticīgi, konfidenciālā informācija saskaņā ar normatīvajiem aktiem tiek klasificēta kā vispārpieejama.
10.4. Ja informāciju drīkst atklāt saskaņā ar Līguma 10.3.1. un 10.3.2.apakšpunktu, Piegādātājs pieprasa, lai konfidenciālās informācijas saņēmējs ievēro tādu pašu konfidencialitātes pienākumu, kā noteikts šajā Līgumā.
10.5. Pasūtītājam ir tiesības publicēt jebkādus dokumentus, informāciju vai datus, ko Piegādātājs ir iesniedzis Pasūtītājam Līguma izpildes laikā.
10.6. Līguma 10.sadaļas noteikumiem nav laika ierobežojuma un uz tiem neattiecas Līguma darbības termiņš.

11. LĪGUMA GROZĪJUMI UN TO IZBEIGŠANA
11.1. [bookmark: _Hlk137728270]Par Līguma grozījumiem Puses vienojas rakstiski. Rakstiskās vienošanās tiek abpusēji parakstītas, un ir pievienojamas Līgumam kā neatņemamas sastāvdaļas. 
11.2. Puses veic grozījumus, ievērojot Publisko iepirkumu likuma 61. panta noteikumus. 
11.3. Līgums zaudē spēku, ja iestājas viens no šiem nosacījumiem: 
11.3.1. ir beidzies Līguma termiņš; 
11.3.2. ir izlietota Līguma 3.1.apakšpunktā noteiktā Līguma summa. 
11.4. Puses Līgumu var izbeigt rakstiski vienojoties vai vienpusēji Līgumā noteiktos gadījumos.
11.5. Katrai no Pusēm ir tiesības vienpusēji atkāpties no Līguma, ja otra Puse nepilda vai nepienācīgi pilda kādu no Līguma noteikumiem, par to rakstiski un brīdinot otru Pusi vismaz 20 (divdesmit) darba dienas iepriekš. 
11.6. Pusei, kura nav pildījusi Līguma noteikumus un saņēmusi otras Puses motivētu rakstisku brīdinājumu par vienpusēju atkāpšanos no Līguma, ir pienākums 10 (desmit) darba dienu laikā no brīdinājuma saņemšanas dienas novērst brīdinājumā norādītās Līguma būtiskās atkāpes. Ja Līguma būtiskās atkāpes noteiktajā laikā nav novērstas, Līgumu var izbeigt 11. (vienpadsmitajā) darba dienā pēc brīdinājuma saņemšanas. Vainīgajai Pusei var tikt iesniegta prasība par Līguma izbeigšanas rezultātā nodarīto zaudējumu atlīdzināšanu. 
11.7. Pasūtītājs ir tiesīgs vienpusēji atkāpties no Līguma, rakstiski brīdinot Piegādātāju vismaz 20 (divdesmit) darba dienas iepriekš, šādos gadījumos:
11.7.1. Piegādātājs nepilda vai pārkāpj Līgumā noteiktās saistības, un pēc rakstiskas Pasūtītāja pretenzijas nav novērsis pieļautos pārkāpumus;
11.7.2. Piegādātājs ir nodevis savu Līgumā noteikto saistību izpildi ar Pasūtītāju rakstiski nesaskaņotam apakšuzņēmējam un nenovērš šādus pārkāpumus 10 (desmit) darba dienu laikā pēc Pasūtītāja rakstveida brīdinājuma saņemšanas;
11.7.3. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līgumiem;
11.7.4. Piegādātājs piegādā neatbilstošu Preci Tehniskajai specifikācijai;
11.7.5. Piegādātājs ir Pasūtītājam nodarījis zaudējumus.
11.7.6. Pasūtītājam ir tiesības nekavējoties izbeigt Līgumu šādos gadījumos:
11.7.7. ja konstatēts, ka Līgumu nav iespējams izpildīt Pasūtītājam piemēroto sodu vai liegumu dēļ vai tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi;
11.7.8. ārējā normatīvā aktā noteiktos gadījumos.
11.7.9. Pasūtītājs neatlīdzina Piegādātājam zaudējumus, kas radušies, Pasūtītājam izmantojot savas Līgumā noteiktās atkāpšanās tiesības. 
11.7.10. Piegādātājam ir tiesības vienpusēji izbeigt Līgumu par to rakstveidā paziņojot Pasūtītājam vismaz 10 (desmit) dienas iepriekš un neatlīdzinot Pasūtītājam nekādus ar Līguma izbeigšanu saistītus un Līguma izbeigšanas rezultātā radušos zaudējumus vai izdevumus, ja Pasūtītājs vismaz 30 (trīsdesmit) dienas nepamatoti kavē maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas.
11.7.11. Līgums pirms termiņa var tikt izbeigts, pamatojoties uz abu Pušu savstarpēju vienošanos, kurā atrunāti Līguma pārņemšanas nosacījumi un noteikumi.
11.7.12. Pusēm ir tiesības grozīt Tehnisko specifikāciju, paredzot Pasūtītājam tiesību pieprasīt Piegādātājam un saņemt no tā tehnoloģiski labākas iekārtas, kuru funkcionalitāte pārsniedz Tehniskās specifikācijas 1.punktā noteiktās tehniskās specifikācijas. Šī punkta piemērošanas gadījumā iekārtas cena, par kuras piegādi vienojas Puses, katrā no iekārtu grupām (Tehniskās specifikācijas 1.1.1.-1.1.10.apakšpunkti) nedrīkst pārsniegt šajā grupā noteikto maksimālo iekārtas cenu.

12. NEPĀRVARAMA VARA
12.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
12.2. Pusei, kas nokļuvusi nepārvaramas varas apstākļos, tiklīdz tas ir iespējams, bet ne vēlāk kā 3 (trīs) dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
12.3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
12.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 12.2.apakšpunktam.

13. STRĪDU IZSKATĪŠANAS KĀRTĪBA
13.1. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja sarunas strīdus neatrisina, tie tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
13.2. Ja sakarā ar Līgumu vai tā izpildi starp Pusēm pastāv strīds vai kāda no Pusēm ir iesniegusi prasību tiesā, tas nav pamats Piegādātājam pārtraukt vai apturēt Līguma izpildi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.


14. CITI NOTEIKUMI

14.1. Pienākumi un tiesības, kas nav ietvertas Līgumā, tiek regulēti atbilstoši Latvijas Republikas normatīvajiem aktiem
14.2. Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem
14.3. Ja kāds no Līgumā norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
14.4. Puses savstarpēji nodrošina fizisku personas datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
14.5. Līgums ir sagatavots elektroniska dokumenta veidā uz 9 (deviņām) lapām un parakstīts ar drošu elektronisko parakstu un Līgumam tā noslēgšanas brīdī tiek pievienoti šādi pielikumi, kas ir tā neatņemama sastāvdaļa:
14.6. 1.pielikums – Tehniskā specifikācija/tehniskais piedāvājums;
14.7. 2.pielikums – Finanšu piedāvājums.
15. PUŠU REKVIZĪTI UN PARAKSTI
	[…]

